stanford-oval/wikipedia huggingface dataset:
בונים בניין
ביקורת

פיוטר בורוביץ אמר שלסרט זה יש הנפשה טובה יותר, קווי עלילה חזקים יותר וצחקיקים טובים יותר מקודמיו. מורה לאמנות הסטודיו, דון גרהם, לימד כיתה שבה התלמידים למדו על סרטי לייב אקשן והשוו אותם לסרטים מצוירים של דיסני. בשיעור, התלמידים השוו בין "אלמר הפיל" לבין סרט זה. התלמידים אמרו ש"בונים בניין" יותר טוב. היסטוריון ההנפשה מייקל ברייר לא הסכים עם החלטתם, אבל הוא אמר שלתלמידים אכן יש נקודה.
בתרבות הפופולרית

הסרט כנראה מהווה מחווה לתצלום המפורסם "ארוחת צהריים על גורד שחקים" שצולם מספר חודשים לפני צאת הסרט.
הסרט הוא אזור בעולם הנהר חסר-הזמן במשחק הווידאו "Kingdom Hearts II" משנת 2005. סרטים קצרים נוספים שמוצגים כאזורים בעולם זה הם "ספינת הקיטור וילי", "גוליבר מיקי", "לוחמי האש" ו-"היתומים של מיקי".
מחפר הקיטור שמיקי מתפעל בסרט מופיע שוב במשחק הווידאו "Epic Mickey" מ-2010, בעוד שהסרט עצמו מופיע כשלב במשחק ההמשך "Epic Mickey 2: The Power of Two" שיצא בשנת 2012.
הערות שוליים

1 2  Building a Building (אורכב 23.08.2012 בארכיון Wayback Machine) at The Encyclopedia of Animated Disney Shorts
↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
↑  Baloney and Maracroni and a Huckleberry Pie at 2719 Hyperion
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  "1933 Oscars - Academy Awards - Winners and Nominees". Pop Culture Madness. אורכב מ-המקור ב-7 ביוני 2009. נבדק ב-6 בספטמבר 2009. {{cite web}}:  (עזרה)
↑  "Building A Building". BCDB. 16 בנובמבר 2011. {{cite news}}:  (עזרה)
↑  Piotr, Borowiec (1998). Animated short films: a critical index to theatrical cartoons. Rowman & Littlefield. p. 9. ISBN 9780810835030.
↑  Barrier, Michael (2003). Hollywood Cartoons: American Animation in Its Golden Age. Oxford University Press US. p. 145. ISBN 9780198020790.
בדיקת מזוזות, תפילין וספרי תורה

בהלכה היהודית, בדיקת מזוזות, תפילין וספרי תורה נדרשת מעת לעת משום שיש גורמים שונים העלולים לפגוע בשלמותם ובכך להביא לפסילת השימוש בהם כתשמישי קדושה. חדירת צבע והתיישנות עלולים לגרום לסדקים באותיות, התקלפות מהקלף ושינוי צורה. על פי דעת רוב הפוסקים, הבדיקה אינה חובה, אך יש הנוהגים לבדוק את תפיליהם מדי שנה, כמו חסידי חב"ד וישנם פוסקים הממליצים על בדיקה בכל ארבע שנים.
בשל קדושתם של תשמישי הקדושה ומחירם הגבוה בשל ייצורם בעבודת יד איטית ומורכבת, מרבית האנשים נמנעים מבדיקת התפילין והמזוזות בתדירות גבוהה הדורשת פתיחת הבתים והוצאת הפרשיות ובכך עלולה לפגוע בהם. בהנחה שלא הייתה סיבה ממשית לפסילה, אין חובה לבדוקם באופן תכוף. עם זאת, בשל קדושתם, מוטלת חובה ואחריות לשמור על תקינותם ושלמותם.
בדיקת תפילין

יש לערוך בדיקה אם חלו שינויים במצב הפיזי, כמו סימני קילוף, התפרקות או התנפחות בצבע שיכולים להעיד על רטיבות או חשיפה לשמש. מומלץ גם לבדוק תפילין שהתקבלו בירושה או שלא היו בשימוש זמן רב.
הבדיקה נערכת באופן ידני באמצעות פתיחת בתי התפילין, הוצאת הפרשיות ממקומן וגלילת הקלף. הבודק בוחן את התפרים המחזיקים את הקלפים ובודק את שלמות הקליגרפיה הכתובה. נבדקת שלמות הפרשיות מבחינת המילים בכדי שלא ימצאו חוסרים ושלמות האותיות. אם נמצאה אות חסרה או שאינה כתובה באופן תקין, הפרשיות פסולות ונדרש לתקנן.
בעקבות התקדמות המחשוב, נעזרים הבודקים בסריקה ממוחשבת הסוקרת את כלל הטקסטים באופן מהיר ומאפשרת לסייע לבודק. חלק מהפוסקים אף מאשרים כי הבדיקה הממוחשבת מספיקה כשלעצמה.
תפילין שלא ניתן לתקן טעונות גניזה כולל רצועות העור.
בדיקת מזוזה

על פי התלמוד הבבלי יש לבדוק מזוזה של אדם פרטי פעמיים ב־7 שנים, ומזוזה של ציבור פעמיים ב־50 שנה. לדעת הרב שלמה זלמן אוירבך מזוזות שהן אטומות לגמרי ואין סיבה לחשוש שניזוקו, אינן צריכות בדיקה.
בשל מיקומה של המזוזה בפתח הבית, חשופה המזוזה לפגעי מזג האוויר ולבלאי טבעי, העשויים לגרום למחיקת או דהיית חלקי אותיות ולפסילת המזוזה.
בדיקה זו אינה צריכה להיעשות על ידי אדם מומחה, אלא כל אדם יכול להוריד אותה ממזוזת הבית, להתבונן ולבדוק אם ניזוקה בדרך כלשהי, ואם לא נפגעה - להשיבה למקומה. אם מאותר ליקוי בולט כמו חדירת רטיבות, אין צורך במסירת המזוזה לבדיקה והיא נפסלת.
בשל האמונה היהודית על ההגנה שמעניקה המזוזה ליושבי הבית, אין להסיר את כל המזוזות בבת אחת אלא בהדרגתיות עד לסיום הבדיקה. ישנן מכונים המציעים בדיקה בבית הלקוח כולל תיקון בידי סופר סת"ם במקום.
בדיקת ספר תורה

ספר התורה נחשב לתשמיש הקדוש ביותר ביהדות וחלה בו הקפדה יתרה על תקינות האותיות והכתיבה.
בדומה לבדיקת המזוזה, נעזר הבודק בתוכנת סריקה ממוחשבת המאתרת אותיות חסרות או בעלות חלקים עודפים, הבחנה בין פרשה סתומה ופרשה פתוחה, הידבקות אותיות, החלפת אותיות וכל דבר העלול לגרוע מכשרות והידור הספר. הליך הסריקה ארוך ואיטי לצילום כל אחד מ-245 העמודים.
במקרים רבים, ניתן לבצע תיקונים בהתאם לבדיקה ולהמשיך את השימוש בספר. במקרה והקלף בלוי או לא עמיד דיו, לא ניתן יהיה לבצע את התיקונים ותדרש גניזת הספר.
הערות שוליים

↑  תדירות בדיקת התפילין - לימוד יומי, באתר לימוד יומי, ‏21 ביולי 2021
↑  תלמוד בבלי, מסכת יומא, דף י"א, עמוד א'
↑  הליכות שלמה חלק א', פרק ד' סעיף קטן נ"ב.
↑  בשל דרישת 'כסדרן', כמעט ולא ניתן לתקן מזוזה שנפסלה, בניגוד לספר תורה.
↑  שו"ת חתם סופר חלק ב' סימן רפ"ג.
| ספר תורה |
| --- | --- | --- |
| כתיבת סת"ם | כתב סת"ם • דיו סת"ם • קלף • גוויל • סופר סת"ם • שרטוט בסת"ם • כתיבת ספרי תורה, תפילין ומזוזות • מכון סת"ם |  |
| קריאת התורה | הוצאת ספר תורה • אתה הראת • ויהי בנסוע • בריך שמיה • קריאת התורה • בעל קורא • עלייה לתורה • ברכו • ברכות התורה • הגבהה • גלילה • מי שברך |  |
| צורת האותיות | קרי וכתיב • אותיות גדולות וקטנות בתנ"ך • אותיות תלויות • אותיות נקודות • תיוג |  |
| נוסח התורה | מסורה • נוסח המסורה • כתב יד לנינגרד • כתר ארם צובא • כתר דמשק • תנ"ך קניקוט • ספר תאגי • ווי העמודים |  |
| מצוות ואיסורים | מצוות כתיבת ספר תורה • קריאת התורה  • תלמוד תורה |  |
| מנהגים | הכנסת ספר תורה • היכל • ארון קודש • יד • מעיל • עצי חיים • וימפל • בדיקת מזוזות, תפילין וספרי תורה |  |
| תפילין |
| --- | --- | --- |
| סוגי התפילין | תפילין של רש"י • תפילין של רבנו תם • תפילין דשימושא רבא |  |
| הנחת תפילין | תפילין של ראש • תפילין של יד • ברכת לשמור חוקיו |  |
| הפרשיות | קדש לי כל בכור • והיה כי יביאך • שמע ישראל • והיה אם שמוע |  |
| חלקי התפילין | קשר של תפילין • ארבע פרשיות (תפילין) • בית התפילין • רצועות התפילין |  |
| שונות | חינוך קטן לתפילין • כתיבת ספרי תורה, תפילין ומזוזות • מבצע תפילין • חבש פאר • בדיקת תפילין |  |
ערך זה הוא קצרמרבנושא יהדות. אתם מוזמנים לתרום לוויקיפדיה ו.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
בלי בושה (אלבום)

בלי בושה הוא אלבומה החמישי של הזמרת אילנה אביטל, שיצא בשנת 1987.
הפקה

בשנת 1987 הוציאה אילנה אביטל אלבום שנקרא כמו אחד משירי התקליט "בלי בושה".
באלבום ניכרת השפעה של הסגנון איטלו דיסקו/יורופופ שהיה מאוד פופולרי באירופה באותה תקופה.
בין להיטי האלבום: "אתה המלך", "קלף חזק", "בלי בושה" שהגיע למקום ה-30 בשנת תשמ"ז (1987) ו-"די לי די" שהגיע למקום ה-13 באותה שנה.
כמו כן, עם השיר "די לי די" השתתפה אביטל בתחרות קדם-האירוויזיון של שנת 1987 והגיעה איתו למקום השני (אחרי "שיר הבטלנים" של נתן דטנר ואבי קושניר).
השיר "קלף חזק" ביצעה במקור אסתר שמיר בשנת 1984, באלבומה השני שגם הוא נקרא "קלף חזק", ללחן של יזהר אשדות, אבל החידוש של אביטל המופיע באלבום זה זכה ליותר הצלחה מהגרסה המקורית.
שירי האלבום

| מס' | שם | מילים | משך |
| --- | --- | --- | --- |
| 1. | די לי די  | שמרית אור | 3:33 |
| 2. | אתה המלך  | חיים קינן | 4:36 |
| 3. | יום חדש  | שמרית אור | 3:42 |
| 4. | תן  | שמרית אור | 3:37 |
| 5. | עוד תראה אותי  | מיץ' הילר (בעברית - שמרית אור) | 3:30 |
| 6. | בלי בושה  | חמוטל בן-זאב | 3:56 |
| 7. | כמו זרים  | אילנה אביטל | 3:20 |
| 8. | תנו לה קצב  | חיים קינן | 3:45 |
| 9. | קלף חזק  | אסתר שמיר | 4:16 |
| משך כולל: | משך כולל: | משך כולל: | 34:15 |
כל הלחנים: אילנה אביטל (מלבד: "תן" - שוקי לוי ו-"קלף חזק" - יזהר אשדות).
בתקליט: שירים: 1–5 - צד א', שירים: 6–9 - צד ב'.
בהוצאה המקורית של התקליט בקרדיטים מילים/לחן, שם משפחתה של אילנה מצוין כ-"אביטל-צח", מכיוון שהייתה נשואה לשלמה צח.
משתתפים באלבום

עיבודים והפקה מוזיקלית: שירים: 1, 2 - קובי אשרת, שירים: 3, 8 - משה לוי ונאור דיין, שירים: 4, 7 - הנרי ברטר, שירים: 5, 6, 9 - יזהר אשדות.
משתתפים באלבום > קרדיטים

מפיק: שלמה צח.
מפיקת משנה: אילנה אביטל.
ייעוץ: עופר נסים.
צילום העטיפה: מולה הרמתי.
אולפני הקלטה: "סינטרון", "די.בי." ו-"סיגמא" - ישראל. אולפן "רד באס" - לונדון.
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
בית ספר לנשים

מכריכת המחזה
בית ספר לנשים (בצרפתית: L'École des femmes) היא קומדיה שנכתבה על ידי המחזאי מולייר והועלתה על הבמה ב־1662.
סיכום קריאת המחזה > מערכה ראשונה

ארנולף וידידו כריזאלד משוחחים על כך שארנולף נהנה לגלות שחיי משפחה נהרסים וללעוג לאיד לצרתו של גבר שאשתו בוגדת בו. כריזאלד אומר לו שהוא (ארנולף), יום אחד עלול ליפול בפח התמימות ולהיות מושא לצחוק ולעג. אגנס (הגייה בצרפתית: אַַנְיֵיס), האישה שחיה אצל ארנולף, היא אישה תמימה, צנועה, כנועה שכל חוכמתה היא במטבח, הוא מעדיף שתהיה ישרה ושלא תהיה משכילה ויפה וכך לא יחזרו אחריה, הוא מפחד שתבגוד בו עם גבר אחר, ולכן השכלה ויופי לא נחוצים לה.
הוא מספר שמסר אותה למנזר כדי שתקבל שם חינוך סגפני, ושם עשו ממנה אישה פשוטה ותמימה להפליא. מאחר שבביתו יוצאים ונכנסים כל הזמן אנשים רבים הוא סגר אותה בחדר מבודד והפקיד עליה שומרים כדי שלא תוכל לראות איש וחלילה תסור מדרך הישר, ארנולף טוען שמעתה הוא רוצה שיקראו לו מר "דה לה סוש", ארנולף חוזר לביתו לאחר שנעדר ממנו 10 ימים, שני המשרתים שלו: ג'ורג'ט ואלן מקדמים את פניו, אגנס, מספרת לארנולף שתפרה עבורו צעיף, גלימה וכיפה. היא מגלמת את שיא התמימות והפשטות של אישה בעיניו.
ארנולף פוגש בידידו הוראס לאחר שלא נתראו שנים רבות, אביו של הוראס (אורנוט) הוא גם חברו של ארנולף, הוא כותב מכתב לארנולף בו הוא אומר שהוא עתיד להגיע בלווית אדם נוסף, אנריק, גיסו של ארנולף, הוראס מספר לו שהוא מאוהב באגנס וששמע שמישהו רשע בשם מר "די לה סוש" כולא אותה באכזריות, הוא לא יודע שזהו ארנולף, הוא מבקש ממנו 100 מטבעות זהב כדי שיוכל להערים על שומריו ולשחד אותם שיתנו לו להתראות עם אהובתו, ארנולף לא מגלה לו שזה הוא ואומר לעצמו שימשיך לעקוב אחר תוכניותיו בחשאי.
סיכום קריאת המחזה > מערכה שנייה

ארנולף תוהה איך נכנס גבר זר לביתו (הוראס) וריחרח אודות אגנס, המשרתים שלו תוהים מדוע הוא כולא בחשאי את אגנס, הם חושבים שהוא פשוט אדם קנאי, ארנולף מנהל שיחה עם אגנס ומברר עמה מה פשר הקשר שיש לה עם הוראס, היא מספרת לו שבסה"כ הוא נהג לבוא אליה מדי יום בעודה יושבת ורוקמת כהרגלה על המרפסת, הוא הגיע מלמטה ודיבר אליה מילים יפות - מברך אותה בשלום והיא כדרך הנימוס עונה לו, הוא אומר לה שכאשר היא לא מתייחסת אליו, הוא נעשה חולה והיא נבהלה מכך, ואישה זקנה אמרה לה שליבו שייך לה - ומאז היא מחזירה לו חיוכים וברכות. היא מוסיפה שהיה נוהג מלבד דברי החן לנשק את ידיה, ארנולף אומר לה שזה חטא להתנהג כך, הוא אומר לה שרק אם הייתה נשואה היה יאה הדבר, היא חשבה שהוא מחתן אותה עם הוראס והוא חשב שהיא מתכוונת להתחתן עמו, הוא מבהיר לה את העניין, מזהיר אותה ואוסר עליה להיפגש עמו.
סיכום קריאת המחזה > מערכה שלישית

ארנולף מתכנן לשאת לאישה את אגנס וכך לפתור את הבעיה שנוצרה, הוא נואם בפניה כי היא בת מזל על שהצליחה בכלל להיות ראויה לגבר נערץ שכמותו, הוא הפך אותה מבת איכרים נבערת ועשה ממנה גברת, מבהיר לה כי הוא הקובע בבית ועליה להשפיל מבט אליו, וכי כל אישה שבוגדת - גיהנום צפוי לה. הוא נותן לה לקרוא גיליון, כללים לחיי הנישואין שלהם ואומר לה לשנן את הסעיפים בגיליון:
סעיף 1: הוא מקיים עמה יחסי מין רק לצרכיו שלו,
סעיף 2: את היופי תטפח רק כשהוא יחליט שיש צורך בכך,
סעיף 3: התמרוקים והבשמים הם רעל, כי היא עלולה לחשוב על אחר בגללם,
סעיף 4: עליה להתבייש ביופייה וללבוש צעיף שיסתיר את פניה,
סעיף 5: אסור לה להכניס איש לביתה, רק את ידידיו של בעלה,
סעיף 6: אין עליה לקבל מתנות מאיש,
סעיף 7: לא לכתוב מכתבים,
סעיף 8: אסור לה לצאת לנשפים לבל תתפתה ותסטה מדרך הישר,
סעיף 9: אין לשחק קלפים - לבל תפסיד והדבר יגרום לבגידה,
סעיף 10: אין לערוך מפגשים בחיק טבע - כי הבעל יצטרך לשלם על ההוצאות.
הוראס נפגש עם ארנולף ומספר שלצערו בעל הבית של אגנס אהובתו חזר והוא אוסר עליה להיפגש עמו, מספר שהשומרים שלה לא נותנים לו ליצור עמה שוב קשר והיא (למראית עין בלבד) זרק עליו אבן מלמעלה, שאליה היה מחובר מכתב בו היא הביעה את רגשותיה העזים כלפיו. הוא צוחק על ארנולף - על שרצה כל כך לעשות מהנערה נבערת, אך היא הערימה עליו, הגלגל מתהפך, בתחילה כאמור, היה ארנולף זה שצחק על אותם גברים שהנשים שלהם מצליחות לשטות בהם! הוראס קורא לארנולף ממכתבה של אגנס שאומרת לו שהיא עצובה להיפרד ממנו והיא משתוקקת אליו, היא מסרבת להאמין למה שאדונה משנן לה יום- יום כי כל הגברים הצעירים הם רמאים ונוכלים. ארנולף תוהה בינו לבין עצמו כיצד דווקא הוא הצליח ליפול בפח, הוא שתכנן הכול בקפידה...
סיכום קריאת המחזה > מערכה רביעית

ארנולף מאוכזב, שהרי 12 שנה הוא גידל אותה בביתו וכעת צעיר ממנו גונב את מבטה- הוא לא מתכוון לוותר, הנוטריון (עורך דין) מדקלם פניו את דיני הנישואין, הירושה, וארנולף לא מקשיב לו כלל- הוא אומר לו ללכת, שכרגע כל עניין החתונה נדחה ושהוא יקרא לו שנית אם יזדקק לו. הנוטריון חושב שהוא שוטה גמור, ארנולף עושה עם המשרתים ג'ורג'ט ואלן חזרות על מקרים בהם הוראס עלול להופיע ולדרוש בחנופה לראות את אגנס, הם מדמים תגובות טיפוסיות ונראים מאומנים להפליא: מגרשים אותו על פי בקשתו של ארנולף, ארנולף מתכנן לשים לאגנס מרגל (את הסנדלר) שישמור עליה, ומתכנן שאף אדם/ אישה שטנית לא ייכנס לביתם, הוראס מספר לארנולף שכאשר אגנס ישבה במרפסתה וראתה אותו, היא מיד נתנה לו סימן והכניסה אותו דרך חור פרצה בגן, אך כאשר שמעו את האדון קרב ובא, היא מיהרה להסתיר אותו בתוך הארון- וכאשר הוא יצא- היא מיהרה להבריח אותו בחזרה החוצה, הם קבעו סימן: בלילה, כאשר הוא ישתעל 3 פעמים- היא תציב לו סולם והוא יכנס לחדרה, ארנולף מנהל בשנית שיחה עם כריזאלד חברו שאומר לו שיפסיק כבר להתעסק כל הזמן עם עניין הבגידות- יש דברים נוראים יותר מזה, ארנולף מתעצבן ממנו, ארנולף מספר למשרתיו שהלילה הוראס הולך להתקין סולם על חלונה של אגנס. הוא מבקש מהם שיכו אותו כאשר יעשה זאת.
סיכום קריאת המחזה > מערכה חמישית

הוראס מספר לארנולף כי באותו לילה השמועה כנראה הגיעה לאוזנו של האדון משום מה, מספר ששני עוזריו הכו אותו, וכאשר האדון הגיע- הוא חשב שהוא מת מעוצמת הנפילה מהחלון- אך הוא למעשה עשה את עצמו כמת ושמע את שלושתם מדברים מפוחדים, רעדו מעצם המחשבה שרצחו אותו, הוא מבקש ממנו שיסכים לשכן אותה אצלו בבית ל-3 או 4 ימים כדי להסתיר אותה מרודפה (מארנולף עצמו...), הוא מסכים לשכן אותה במקום אפל/ חשוך כדי שהיא למעשה לא תגלה את זהותו. כאשר ארנולף מוביל אותה כביכול למקום בטוח, הוראס מרגיע אותה ואומר לה שהיא נמצאת בידיים נאמנות, ארנולף מסיר את כיסוי עיניו, הוא חושף את פניו לפניה וקורא לה: "כפוית- טובה, בת בלי מוסר, בוגדת!" (96), היא אומרת לו שהוראס הוא הגבר שעמו היא מעוניינת להתחתן: "האיש הלה הולם יותר את טעמי, ברית נישואין איתך גרועה היא מבור שחת, תארת לפני תמונה של חיל ופחד, אך הוא תענוגות ואושר לי יתן, אתו- ממש קצרה רוחי להתחתן" (96), הוא מנסה להתחנף אליה, אומר לה שהוא אוהב אותה, שיעשה הכול בשבילה, יקנה לה תכשיטים- אך היא אומרת לו שאיננה אוהבת אותו, הוא מתרגז ואומר שיגלה אותה למנזר מרוחק שישמש לה כצינוק, הוראס מספר לארנולף שאביו מגיע הלילה לעיר כדי לחתן אותו עם ביתו של אנריק (גיסו של ארנולף), הוא מבקש ממנו שלא יאמר לאביב- ידידו, אף מילה עליו ועל אגנס, כאשר ארנולף נפגש עם אביו- הוא אומר לו שימהר לחתן את בנו עם ביתו של אנריק, הוראס קורא לו בוגד וכריזאלד אומר לו שהרי מעתה בכלל קוראים לו: מר "די לה סוש", הוראס מבין הכול עתה- אותו מר סוש ששמע עליו, מסתבר שזה ארנולף הנוכל הבוגדני, אורנוט-אביו של הוראס, מספר לארנולף כי לכריזאלד (ידידו) הייתה אחות שהייתה נשואה לאנריק, היא ילדה לו בת, ולאחר שהילדה הייתה בת 4 ולא היה לה כסף לגדלה- היא מסרה אותה לידי איכרה. אביה- הנריק מצא אותה- וכעת הוא מחתן אותה עם הוראס, כולם שמחים כאשר הדברים מתבהרים לכולם וארנולף יוצא זעוף ונסער.
הפקה של תיאטרון חיפה ותיאטרון הקאמרי בהשתתפות אלברט אילוז, אלי גורנשטיין, רמי ברוך, עזרא דגן ושחקנים נוספים
בלי בושה (שיר)

| --- | --- |

 סינגל בביצוע אילנה אביטל
 מתוך האלבום בלי בושה
 יצא לאור:  1986
 שפה:  עברית
 אורך:  4:01
 חברת תקליטים:  הד ארצי
 כתיבה:  חמוטל בן זאב
 לחן:  אילנה אביטל
 הפקה:  יזהר אשדות
בלי בושה הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1986, על ידי חברת התקליטים הד ארצי, כסינגל מתוך אלבומה החמישי, בלי בושה.
רקע וכתיבה

השיר נכתב והולחן על ידי חמוטל בן זאב ואביטל והופק על ידי יזהר אשדות. לשיר לא הופק וידאו קליפ רשמי, אולם ב-2014 פורסם אודיו לא רשמי שלו ביוטיוב.
הצלחה

ב-2 בדצמבר 1986 נכנס השיר למצעד הפזמונים השבועי של רשת ג' במקום ה-24. ב-30 בדצמבר עלה למקום הראשון. ב-21 בינואר, לאחר שמונה שבועות רצופים, יצא מהמצעד. במצעד הפזמונים העברי השנתי ה'תשמ"ז הגיע למקום ה-30.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 1 |  |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |   ‏‏‏  מצעדי סוף שנה (1987)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 30 |  |
הערות שוליים

↑  אילנה אביטל - בלי בושה ILANA AVITAL, פזמונט
↑  המצעד השבועי של רשת ג' מן התאריף 2 בדצמבר 1986, פזמונט
↑  המצעד השבועי של רשת ג' מן התאריך 30 בדצמבר 1986, פזמונט
↑  המצעד השבועי של רשת ג' מן התאריך 21 בינואר 1987, פזמונט
↑  מצעד הפזמונים העברי השנתי ה'תשמ"ז, פזמונט
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
בילי קטקאופומפון

בילי קטקאופומפון (בצרפתית: Billy Ketkeophomphone; נולד ב-24 במרץ 1990 בשמפיני-סור-מארן שבצרפת) הוא כדורגלן לאי יליד צרפת המשחק בעמדת החלוץ בקבוצת סרי פהנג מליגת העל המלזית ובנבחרת לאוס.
קריירת מועדונים

בנעוריו, החל קטקאופומפון לשחק בראסינג פריז, ובשנת 2006 עבר לאקדמיית קליירפונטיין היוקרתית. לאחר עונה אחת, חתם בשטרסבורג. בקיץ 2008 קודם לקבוצה הבוגרת של המועדון.
ב-20 במאי 2011 חתם קטקאופומפון על חוזה לחמש עונות בפ.צ. סיון מליגת העל השווייצרית. ב-31 בינואר 2012 הוא שוחרר מהמועדון, וחזר לצרפת על-מנת לחתום בטור.
ב-16 ביוני 2015 חתם קטקאופומפון באנז'ה, העולה החדשה לליגת העל הצרפתית. הוא השחקן הדרום אסייתי הראשון ששיחק בליגת העל הצרפתית. בעונתו הראשונה במועדון ערך 38 הופעות בכל המסגרות, בהן הבקיע שישה שערים. בעונתו השנייה במועדון סבל קטקאופומפון מפציעה בברכו, שהשביתה אותו למשך מרבית העונה.
ב-31 באוגוסט 2018 חתם באוסר מהליגה הצרפתית השנייה.
ב-20 בנובמבר 2019 חתם בשולה מהליגה הצרפתית השלישית.
ב-1 ביולי 2020 חתם קטקאופומפון בדנקרק מהליגה הצרפתית השנייה.
ב-28 בינואר 2022 הצטרף לסרי פהנג מליגת העל המלזית.
קריירה בין־לאומית

קטקאופומפון נולד להורים מהגרים לאים שברחו לצרפת בשנות ה־80 של המאה ה-20, והביע את רצונו לשחק ולייצג את לאוס ברמה הבין־לאומית. בשנת 2021 הוא זומן לסגל נבחרת לאוס לקראת טורניר אליפות דרום־מזרח אסיה בכדורגל 2020. ב־6 בדצמבר 2021 הוא ערך את הופעת הבכורה שלו בנבחרת, בהפסד 2-0 לנבחרת וייטנאם במסגרת הטורניר.
הערות שוליים

↑  [https://www.sofoot.com/mercato-ketkeophomphone-a-tours-152794.html
MERCATO : KETKEOPHOMPHONE À TOURS] באתר So Foot, ‏ 31 בינואר 2012 (בצרפתית)
↑  Billy Ketkeophomphone à Angers (officiel) באתר ל'אקיפ, 16 ביוני 2015 (בצרפתית)
↑  Mercato : Boucher part à Angers, Michel et Ketkeophomphone arrivent באתר L'Yonne républicaine, ‏ 1 בספטמבר 2018 (בצרפתית)
↑  TRANSFERT : BILLY KETKEOPHOMPHONE SIGNE AU SO CHOLET באתר הרשמי של שולה, 20 בנובמבר 2019 (בצרפתית)
↑  BILLY KETKEOPHOMPHONE : « J'AI UN PRÉNOM, C'EST JUSTE BILLY » באתר So Foot, ‏ 8 בספטמבר 2015 (בצרפתית)
↑  Laos vs. Vietnam - Football Match Summary באתר ESPN, ‏ 6 בדצמבר 2021 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בילי קטקאופומפון".
בויאקה צ'יקו

בויאקה צ'יקו פוטבול קלוב (בספרדית: Boyacá Chicó Fútbol Club) הוא מועדון כדורגל מהעיר טונחה במחוז בויאקה שבקולומביה. המועדון נוסד תחילה ב-26 במרץ 2002 בשם בוגוטה צ'יקו, אך כעבור 3 שנים עבר למחוז בויאקה ולבירתו, טונחה ושינה את שמו לבויאקה צ'יקו. הקבוצה משחקת את משחקיה הביתיים באצטדיון לה אינדפנדנסיה שבטונחה והישגה הטוב ביותר היה זכייה באליפות הליגה בשנת 2008, מה שהבטיח להם השתתפות בקופה ליברטדורס ב-2009 וכן בשלבים המוקדמים של הטורניר ב-2008.
היסטוריה

ב-1997 החליט שחקן העבר, אדוארדו פימנטל, שהוא רוצה להקים קבוצת כדורגל. בויאקה צ'יקו החלה את דרכה בשם בוגוטה צ'יקו פוטבול קלוב בשנת 2002 ושמה ניתן לה על שם שכונת צ'יקו שנמצאת בעיירה צ'פינרו שבבוגוטה, שם נולד פימנטל. המועדון החל את השתתפותו בשנת 2001 בליגת המשנה הקולומביאנית על חשבונה של אוניון מטה שפעילותה הופסקה. כבר בעונתה הראשונה הגיעה למשחקי הפלייאוף על העלייה לליגה הראשונה, אבל הפסידו לדפורטס קינדיו. באותו הזמן שיחק המועדון את משחקיו הביתיים באצטדיון אוליה הררה שבבוגוטה. במשך תקופתה בליגה השנייה, שינתה צ'יקו מספר פעמים את אצטדיונה הביתי, עד שלבסוף שיחקה באצטדיון אל קמפין בזמנים שלא שיחקו בו מיונאריוס ואינדפנדיינטה סנטה פה.
בשנת 2003 השיגה את ההעפלה המיוחלת לליגה הבכירה. הקבוצה סיימה במקום השביעי את הליגה הסדירה והעפילה לפלייאוף, שם סיימה ראשונה בבית שכלל את פטריוטס בויאקה, איטגווי ואקספרסו רוחו. בגמר פגשה את פומאס דה קסנרה וניצחה בסיכום שני המשחקים 1–2. הקבוצה של פימנטל העפילה בתוך שנתיים לליגה הבכירה, שם נקראה "מנפאוור צ'יקו" (Manpower Chico) והייתה לקבוצה השלישית מבוגוטה שמשחקת בליגה הבכירה לראשונה מאז 1952.
היסטוריה > עוברים לטונחה וזוכים באליפות היסטורית

בעונת הבכורה שלה בליגה בשנת 2004, צ'יקו הגיעה לפלייאוף ובסיכום השנה סיימה במקום ה-17 וניצלה מירידה לליגת המשנה. לאור מיעוט הקהל המקומי שהגיע לצפות בקבוצה ולאור המחסור בספונסרים, החליט פימנטל לקבל את הזמנתו של מושל בויאקה, כדי שצ'יקו תעתיק את מיקומה מבוגוטה לבויאקה. ב-1 באפריל 2005 הפכה הקבוצה באופן רשמי ל"בויאקה צ'יקו פוטבול קלוב".
באמצע שנת 2006 החליף המאמן אלברטו גמרו את מריו ואנמרק והצליח להשאיר את הקבוצה בליגה הבכירה. שנת 2007 הייתה כבר הרבה יותר טובה עבור צ'יקו שסיימה את העונה במקום השלישי בטבלה המשוקללת, שהבטיח לה את המקום בקופה ליברטדורס 2008 לראשונה בתולדותיה. לשלב הבתים היא לא העפילה, לאחר שסיימה בתיקו 4-4 מול אאודקס איטליאנו הצ'ילאנית והודחה עקב שערי חוץ. אבל את שנת 2008 המועדון יזכור רק לטובה. צ'יקו סיימה את העונה הרגילה במקום השני עם 32 נקודות, והצליחה לסיים ראשונה בבית שכלל את אינדפנדיינטה מדיין, דפורטיבו קאלי ודפורטס קינדיו. בגמר הם פגשו את אמריקה קאלי. במשחק הראשון באצטדיון פסקואל גררו, סיימו הקבוצות בתיקו 1-1 עם החלטה מעוררת מחלוקת של השופט וילמר רולדן, שעצר התקפה מסוכנת של צ'יקו בתוך הרחבה וסיים את המשחק. גם המשחק השני הסתיים בתיקו 1-1 ובדו-קרב הפנדלים צ'יקו ניצחה 2–4 וזכתה באליפות היסטורית. הכוכב הגדול היה הקשר הארגנטינאי, מיגל קנאו, שסיים עם 13 שערים.
למרות הזכייה, הקבוצה נקלעה לקשיים כלכליים, לחובות כלפי שחקנים שחלקם אף עזב בעקבות זאת, חודש לפני משחק הבכורה של הקבוצה בקופה ליברטדורס. הקבוצה הוגרלה לשחק מול גרמיו, אוניברסידד דה צ'ילה ואורורה. הקבוצה גם קיבלה אישור לשחק באצטדיון לה אינדפנדנסיה מהCONMEBOL, לאחר שהאצדיון הורחב ועמד בתקן. הפעם הקמפיין של צ'יקו היה מעולה וכלל שלושה ניצחונות ושלושה הפסדים. במחזור האחרון הפסידה בחוץ לגרמיו ובעקבות ניצחונה של אוניברסידד דה צ'ילה על אורורה, צ'יקו נותרה בחוץ.
היסטוריה > פיינליסטית בגביע הקולומביאני

בשנת 2011 הצליחה צ'יקו לרשום הישג בקופה קולומביה, כשהגיעה עד למשחק הגמר. בדרך היא עברה קבוצות לא פשוטות כמו אינדפנדיינטה סנטה פה בשמינית הגמר, פטריוטס בויאקה ברבע וניצחה את אתלטיקו נסיונל בחצי הגמר. במשחק הגמר פגשה את מיונאריוס ואף על פי שלא הצליחה לזכות, צ'יקו היוותה יריב ראוי והפסידה בסופו של דבר 0–2 בסיכום שני המשחקים.